OzLabs/hebrew-wiki-articles huggingface dataset:
אה"מ טיפררי

אה"מ טיפררי שהושקה ב-5 במרץ 1915, הייתה משחתת מסדרת פאקנור של הצי המלכותי שהוטבעה ב-1 ביוני 1916 על ידי הצי הקיסרי הגרמני בקרב יוטלנד במלחמת העולם הראשונה.

== היסטוריית שירות ==
האונייה במקור הוזמנה על ידי צ'ילה, אולם טיפררי ואחיותיה נקנו על ידי הצי המלכותי עם פרוץ מלחמת העולם הראשונה. בתחילה שימשה טיפררי כסגנית מובילת שייטת עם שייטת המשחתת השלישית בכוח הארוויץ', אליה הגיעה ביוני 1915. <ref></ref> בסוף אותה שנה, היא לקחה אחריות על מחלקת משחתות משייטת המשחתות השנייה, <ref></ref> בעוד שבמרץ 1916, טיפררי הצטרפה מחדש לכוח הארוויץ', כשהיא מצורפת לשייטת הסיירות הקלות החמישית. <ref></ref>

במשך זמן מה במהלך המלחמה פיקד עליה קפטן (לימים אדמירל) סר בארי דומוויל. <ref></ref>

במאי 1916 מונתה טיפררי למובילת שייטת המשחתות הרביעית, מערך שתמך ישירות בצי הגדול. <ref></ref>

=== טביעה ===
בערך בשעה 21:58 GMT ב-31 במאי 1916 בזמן ששייטת המשחתות הרביעית חיפשה את צי הים הפתוח הגרמני בים הצפוני בקרב יוטלנד, היא נתקלה בשייטת המשחתות השביעית של האויב. כלי השיט הגרמנים שיגרו טורפדות לעבר הספינות הבריטיות, שאף אחת מהן לא פגעה, והשייטת השביעית פנתה לאחר מכן. הדו"ח של ניקולס ג'ליקו מציין כי "בין 23:15 ל-23:20 תצפית [על אה"מ גרלנד ]... ראתה מה שהיא חשבה שהן ספינות אויב על הרבע הימני". דקות ספורות לאחר מכן אותתה טיפררי את אות הזיהוי ומיד הוארה על ידי הזרקורים של שלוש אוניות מערכה גרמניות ושלוש סיירות קלות. מ-23:30 עד 23:34 בערך, בערך 150 פגזים בקוטר 5.9 אינץ' מ-SMS וסטפאלן ו-SMS נסאו נורו לעבר טיפררי; היא נפגעה קשות מהירי הזה, שהותיר את הגשר שלה פגוע ואת רוב הצוות הקדמי שלה פגועים, כולל מפקדה, קפטן וינטור. בסביבות השעה 02:00 GMT 1 ביוני 1916 היא ננטשה וטבעה בשעות הבאות עקב נזקי קרב. 150 מצוותה שכלל 197 נהרגו בקרב, מספר מהניצולים חולצו מהים על ידי הצי הקיסרי הגרמני והועברו לגרמניה כשבויי מלחמה.

המסיק דייוויד אונסון תיאר את הטביעה: "כשצפנו במים בלילה הנורא ההוא, רבים מתו מתשישות וסבל גרידא. לאחר שנסחפנו במשך קרוב ל-5 שעות אספו אותנו עם עלות השחר. ראיתי את הטיפררי, גוש של להבות, עם השדרית כלפי מעלה". <ref></ref>

== לאחר מכן ==
אתר שרידי האונייה מוגדר כמקום מוגן על פי חוק ההגנה על שרידי צבא משנת 1986.

== קישורים חיצוניים ==

== הערות שוליים ==

קטגוריה:אוניות מלחמה בריטיות במלחמת העולם הראשונה
קטגוריה:משחתות בצי המלכותי הבריטי
קטגוריה:אוניות מלחמה בריטיות שטובעו בקרב יוטלנד
לואי חילף

לואי חילף (בערבית: لؤي حلف; נולד ב-8 באוגוסט 2000) הוא כדורגלן ערבי-ישראלי המשחק בעמדת הקשר בקבוצת מכבי נתניה מליגת העל. בעבר שיחק בקבוצת מכבי בני ריינה.

==קריירה==
חילף התחיל את הקריירה שלו בקבוצת הילדים של עירוני נשר. בגיל 13 עבר לבית"ר חיפה וכעבור שלוש שנים חזר לנשר. ב-16 בספטמבר 2018 ערך את הופעת הבכורה שלו בקבוצה הבוגרת ששיחקה אז בליגה א' צפון בהפסד 0–1 להפועל אום אל-פחם. ב-29 במרץ 2019 הבקיע את שער הבכורה שלו בקריירה בניצחון 0–3 נגד הפועל אסי גלבוע.

בקיץ הושאל להפועל עכו מהליגה הלאומית, אך רשם במדיה רק שלוש הופעות ובמרץ חזר לנשר ששיחקה אז בליגה ב'. עד לסיום העונה רשם 14 הופעות וכבש שישה שערים.

ב-23 באוגוסט 2021 חתם במכבי בני ריינה. בעונתו הראשונה בקבוצה רשם 24 הופעות בכולן עלה כמחליף והיה שותף לעלייה ההיסטורית של המועדון לליגת העל לראשונה בתולדותיו. בליגת העל, מעמדו של חילף השתפר ואף פתח בכמה משחקים. ב-3 באוקטובר 2022 הבקיע את שער הבכורה שלו בקבוצה בדקה ה-94 בניצחון 3–2 נגד בית"ר ירושלים.

בעונת 2022/2023 שיחק ב-32 משחקים והבקיע 4 שערים (3 בליגת העל) ובעונת 2023/2024 שיחק 34 משחקים והבקיע 5 שערים (4 בליגת העל).

ב-15 ביוני 2024 חתם ב-UTA ארד מליגת העל הרומנית.

ב-20 באוגוסט 2024 סיכם לשנתיים במכבי נתניה מליגת העל.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלנים ערבים ישראלים
קטגוריה:כדורגלני עירוני נשר
קטגוריה:כדורגלני הפועל עכו
קטגוריה:כדורגלני מכבי בני ריינה
קטגוריה:ישראלים שנולדו ב-2000
הרמת משקעים

צלעות סינטה חזיר עם רוטב מחבת סיידר
סאקס שנשאר בסיר אמייל לבן לאחר השחמת בשר
ציר על בסיס עוף בתהליך הכנה]]
הרמת משקעים מכלי בישול (באנגלית: Deglazing) היא פעולה של הכנת רוטב באמצעות הוספת נוזלים למיצי הבישול ולחתיכות אוכל קטנות שנותרו דבוקות לכלי שבו בושל דבר מה. בשיטת בישול זו ממיסים וממצים את טעמן של שאריות המזון שנשארו בכלי.

== בשר ==
כאשר נתח בשר נצלה, מטוגן בכלי כגון מחבת או סיר בישול, או מוכן במחבת בצורה אחרת של חום יבש, נוצר בתחתית הכלי משקע של סוכרים, פחמימות או חלבונים, מעורב בחלק מהשומן שהפך נוזלי. המונח הקולינרי הצרפתי למשקעים אלה הוא sucs, מהמילה הלטינית succus (מוהל).<ref></ref>

לאחר הוצאת הבשר מהכלי, מרוקן הכלי מרוב השומן הנוזלי (אותו ניתן במקרים מסוימים לסנן ולהשתמש לטיגון). בכלי נשארת כמות קטנה של שומן עם מיצי הבשר וחתיכות שנדבקו לכלי. הכלי מונח על כיריים, ולתוכו נמזג כממס נוזל עם טעם כגון ציר, יין או מיץ. מוצרי חלב, לעומת זאת, אינם מומלצים לפעולה זו, מכיוון שהם עלולים להתגבן (הגבנה) כאשר מוסיפים אותם לחום גבוה.<ref name="TRG"></ref> לאחר הוספת הנוזל והרתחתו, מגורדות השאריות הדבוקות לכלי ומשתלבות בנוזל.<ref name="TRG" /> המונח הקולינרי fond, המילה בצרפתית ל"בסיס" או "ייסוד", מתייחס לרוטב הזה.<ref></ref> (בארצות הברית, ניתן להשתמש בפונד גם לסירוגין עם המילה sucs).<ref></ref> בשלב הבא, "מצומצם" הנוזל באמצעות הרתחתו לאורך זמן עד להתאדות רוב המים שהיו בו. בשלב זה מתקבלת כמות קטנה יחסית של נוזל בעל טעם עשיר מאוד. הטעם נקבע בעיקר על ידי הבשר. לעיתים נוספים לממס חומרי טעם וריח, כגון עשבי תיבול.

שיטה זו היא אבן הפינה של רטבים בכלל ורוטבי בשר ידועים רבים. את הנוזל שנוצר ניתן לתבל ולהגיש בפני עצמו (לפעמים נקרא jus כלומר רוטב), או בתוספת ירקות ארומטיים, כגון בצל או שאלוט, גזר וסלרי, או להשתמש בו כבסיס למרק. ניתן גם להסמיך את הרוטב על ידי הקצפת הנוזל עם חמאה, הוספה של רביכה או עמילן כגון קמח, עמילן תירס או שורש החץ (צמח רב-שנתי הגדל ביערות גשם, ומפקעות קני השורש שלו מפיקים עמילן).

== ירקות ==
ניתן להשתמש בהסרת והמסת שאריות מזון גם לאחר בישול ירקות, במיוחד כאלה שהשאירו סוכרים בתחתית התבנית. הוא משמש בדרך כלל בצל.<ref></ref> מכיוון שירקות לא מכילים שומן, אין צורך להוציא את השאריות מהמחבת כדי לשפוך עודפי שומן. במקום זאת, ניתן להוסיף את הנוזל ישירות למחבת ולערבב, לאפשר לבסיס להתמזג עם הירקות, במקום ליצור רוטב נפרד.

== קישורים חיצוניים ==
* [http://www.latimes.com/features/food/la-fo-deglaze17nov17,1,1347679.story הסרת והמסת שאריות מזון : זה עובד כמו קסם, לסלי ברנר - לוס אנג'לס טיימס] (באנגלית)

== הערות שוליים ==

קטגוריה:שיטות בישול
קטגוריה:רטבים
מייקל (סרט, 2025)

מייקל (באנגלית: Michael) הוא סרט דרמה ביוגרפית, מוזיקלית אמריקאית המבוססת על חייו של הזמר, הפזמונאי והרקדן מייקל ג'קסון. הסרט יבוים על ידי אנטואן פוקואה, ונכתב על ידי ג'ון לוגן ויופק על ידי גרהם קינג. בסרט מככב ג'עפר ג'קסון בתור מייקל ג'קסון.

הסרט עתיד לעלות לאקרנים ב-18 באפריל 2025, תחת "סרטי ליונסגייט" בארצות הברית, ו"סרטי יוניברסל" יפיצו בשאר העולם.

== רקע עלילתי ==
העלילה עוקבת אחר חייו וקריירתו של הזמר, הפזמונאי והרקדן מייקל ג'קסון.

== צוות השחקנים ==
* ג'עפר ג'קסון – מייקל ג'קסון
** ג'וליאנו קרו ולאדי – מייקל ג'קסון בצעירותו
* קולמן דומינגו – ג'ו ג'קסון
* ניה לונג – קתרין ג'קסון
* מיילס טלר – ג'ון ברנקה

== הפקה ==
=== פיתוח ===
בנובמבר 2019, הוכרז כי גרהם קינג השיג וקיבל את הזכויות להפקת סרט על הזמר, הפזמונאי והרקדן מייקל ג'קסון, כאשר ג'ון לוגן עתיד לכתוב את תסריט הסרט. בפברואר 2022, רכשה "סרטי ליונסגייט" את זכויות הפצה של הסרט. ביוני 2022 החל הליהוק; קימברלי הארדין מנהלת ליהוק. תהליכי ההפקה התעתדו להתחיל במהלך שנת 2023. בינואר 2023, הוכרז כי אנטואן פוקואה יביים את הסרט. באותו החודש, נמסר כי ג'עפר ג'קסון יגלם את ג'קסון.

=== צילום ===
צילומי הסרט התעתדו להתחיל באמצע 2023 במשך חודש וחצי בסנטה ברברה והיו צפויים להוציא 120 מיליון דולר על שכר צוות וספקים, על פי ועדת הסרטים של קליפורניה. בספטמבר 2023, צילומי הסרט נדחו עקב שביתת אמני הטלוויזיה והרדיו (2023). הצילום העיקרי עתיד להתחיל ב-22 בינואר 2024.

== הפצה ==
באוקטובר 2023, "סרטי ליונסגייט" תפיץ את הסרט בארצות הברית ו"סרטי יוניברסל" בשאר העולם למעט יפן. הסרט עתיד לעלות לאקרנים ב-18 באפריל 2025.

== קישורים חיצוניים ==

== הערות שוליים ==

קטגוריה:סרטי 2025
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטים מוזיקליים אמריקאיים
קטגוריה:מייקל ג'קסון
צ'ארלס ג'ון וינטור

קפטן צ'ארלס ג'ון וינטור (באנגלית: Charles John Wintour; 10 בדצמבר 1871 – 31 במאי 1916) היה קצין בצי המלכותי. הוא נהרג בפעולה בקרב יוטלנד ב-1916.<ref name=":0"></ref>

וינטור נולד ב-10 בדצמבר 1871 והיה בנו של כומר, והצטרף לאה"מ בריטניה כצוער ב-1885.<ref></ref> כמומחה ניווט, במהלך הקריירה המוקדמת שלו הוא מילא רצף מינויים כקצין ניווט, לפני שפיקד על מספר משחתות וסיירות. בשנת 1913, הוא מונה לקפטן (D) של שייטת המשחתות הרביעית. בקרב יוטלנד בשנת 1916, וינטור נהרג בפעולה על גשר אוניית הדגל שלו אה"מ טיפררי.

הר וינטור באלברטה, קנדה, נקרא לכבודו.

== הערות שוליים ==

קטגוריה:אנשי צבא בריטים שנהרגו במלחמת העולם הראשונה
קטגוריה:קציני הצי המלכותי הבריטי
קטגוריה:בריטים שנולדו ב-1871
קטגוריה:בריטים שנפטרו ב-1916
נפתלי בלאי

נפתלי בלאי (נולד ב-28 במרץ 1997) הוא כדורגלן ישראלי המשחק בעמדת המגן השמאלי בבני סכנין.

==קריירה==
בלאי נולד בפרדס חנה-כרכור למשפחה בת שבעה ילדים שכולם שיחקו כדורגל בילדותם. הוא החל את הקריירה שלו בקבוצת הילדים של מ.ס. פרדס חנה-כרכור, בגיל 12 הצטרף למכבי חיפה וכעבור שלוש שנים הצטרף למכבי נתניה. ב-19 במאי 2017 ערך את הופעת הבכורה שלו בקבוצה הבוגרת בניצחון 0–2 נגד מכבי אחי נצרת.

בקיץ הושאל להפועל עכו מליגת העל, אך שיחק בה רק בשני מחזורי הפתיחה ובינואר עבר להפועל חדרה עמה עלה לליגת העל אחרי 38 שנות היעדרות. בסיום העונה חזר לנתניה בה רשם 16 דקות משחק שהתחלקו בארבעה משחקים.

בקיץ הושאל להפועל פתח תקווה במדיה שיחק שנתיים. ב-29 בנובמבר 2019 הבקיע את שער הבכורה שלו בקריירה בהפסד 2–3 לבית"ר תל אביב רמלה.

בקיץ חזר לנתניה אך הושאל בינואר להפועל רמת השרון עד לסיום העונה. ב-20 ביוני 2023 חתם על חוזה לשנתיים במכבי נתניה. ב-30 בדצמבר 2023 הבקיע את שער הבכורה שלו בקבוצה בניצחון 1–4 נגד הפועל חדרה.

בקיץ חתם לעונה אחת בבני סכנין עם אופציה לעונה נוספת.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:פרדס חנה-כרכור: כדורגלנים
קטגוריה:כדורגלני מכבי נתניה
קטגוריה:כדורגלני הפועל עכו
קטגוריה:כדורגלני הפועל חדרה
קטגוריה:כדורגלני הפועל פתח תקווה
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:ישראלים שנולדו ב-1997
עבדאללה חליחל

עבדאללה חליחל (בערבית: عبد الله حليحل; נולד ב-11 בינואר 2001) הוא כדורגלן ערבי-ישראלי המשחק בעמדת החלוץ בבני סכנין.

==קריירה==
חליחל התחיל לשחק כדורגל בגיל 12 בקבוצת הילדים של מכבי חיפה וכעבור שנה הצטרף לעירוני קריית שמונה. ב-28 בדצמבר 2019 ערך את הופעת הבכורה שלו בקבוצה הבוגרת בהפסד 2-1 למכבי חיפה, בה גם כבש את שער הבכורה שלו בקבוצה. בעונתו הראשונה בקבוצה כבש 3 שערים ב-7 הופעות סך הכל.

ב-7 באוגוסט 2021 חתם בא-נסר (דובאי) מליגת העל של איחוד האמירויות הערביות תמורת 300 אלף אירו. ב-19 באוגוסט ערך את הופעת הבכורה שלו בקבוצה בהפסד 3-0 לעג'מאן. ב-2 בפברואר 2022 הושאל להפועל נוף הגליל. בסיום העונה נוף הגליל ירדה לליגה הלאומית וחליחל עזב את נוף הגליל.

ב-27 בספטמבר 2022 חתם במ.ס. כפר קאסם ובמהלך העונה חתם בהפועל אשדוד עמה רשם ירידת ליגה שנייה ברציפות, הפעם לליגה א'.

ב-23 בנובמבר 2023 חזר לליגת העל וחתם בבני סכנין.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלנים ערבים ישראלים
קטגוריה:גוש חלב
קטגוריה:כדורגלני עירוני קריית שמונה
קטגוריה:כדורגלני א-נסר (דובאי)
קטגוריה:כדורגלני הפועל נוף הגליל
קטגוריה:כדורגלני מועדון ספורט כפר קאסם
קטגוריה:כדורגלני הפועל אשדוד
קטגוריה:כדורגלני בני סכנין
קטגוריה:כדורגלנים ישראלים באיחוד האמירויות הערביות
קטגוריה:ישראלים שנולדו ב-2001
מנורמה (שחקנית הודית)

ארין אייזק דניאלס הידועה בשם הבמה מנורמה (באנגלית: Manorama ה-16 באוגוסט 1926– 15 בפברואר 2008) הייתה שחקנית אופי הודית בבוליווד, עם קריירה של למעלה מ-60 שנה. היא ידועה בעיקר בזכות תפקידה הקומי כדודה הרודנית ב"סיטה וגיטה" (1972) ובסרטים נוספים. היא החלה את הקריירה שלה כילדה שחקנית בגיל 10, בשנת 1936 תחת השם "בייבי איריס". לאחר מכן, היא עשתה את הופעת הבכורה שלה כשחקנית בוגרת ב-1941. הסרט האחרון בו הופיעה היה ב-2005 בסרט " Water". במהלך הקריירה שלה היא שיחקה בלמעלה מ-160 סרטים.<ref name=":0"></ref>

== ביוגרפיה ==
נולדה כארין יצחק דניאלס, בלאהור שהייתה אז חלק מהודו וכיום בפאקיסטן. היא נולדה למשפחה אנגלו-הודית. אמה הייתה אירית ואביה היה נוצרי הודי, שהיה פרופסור בקולג' להנדסה.

בילדותה היא למדה להיות זמרת ורקדנית קלאסית, ונהגה לבצע מופעי במה עבור הצלב האדום בלאהור. בגיל תשע היא נצפתה על ידי המבאי והמפיק רופ ק. שורי בהופעה בבית הספר בלאהור.

הסרט הראשון בו שיחקה בתפקיד ראשי היה "חזנצ'י" ב-1941 , שם החלה לעבוד תחת שם הבמה "מנורמה" שניתן לה על ידי שורי. סרט זה הפך אותה לשחקנית מצליחה מאוד עם שכר גבוה. לאחר חלוקת הודו היא עברה למומבאי. השחקן צ'נדרה מוהן המליץ עליה למפיקים. היא שיחקה בסרט הפנג'בי "Lachchi" שהפך ללהיט ענק. לאחר מכן היא שובצה לתפקידי אופי ובהמשך לתפקידי נבלית או קומיקאית. הסרט ההינדי האחרון שלה היה "האדסה" של אכבר חאן (1983).

היא עברה לשחק בסדרות טלוויזיה ועברה לגור בדלהי למשך חמש שנים, שם עבדה בסדרה "Dustak" בה שיחק גם שאה-רוח' ח'אן. בסביבות 2001, היא עבדה עם Balaji Telefilms עבורם הופיעה בסדרות "Kashti" ו- "Kondali" . היא גם שיחקה תפקיד של סבתא בסדרה "Kutumb".

התפקיד האחרון שלה היה ב-2005 בסרט "מים" של הבמאית דיפה מהטה שם היא הפנטה את מבקרי הוליווד עם הופעתה. לדברי הבמאית, היא הייתה הבחירה הראשונה לגלם את מדהומטי בסרט. הפקת הסרט התחילה בוארנאסי,אך לאחר בעיות מול השלטונות צילומי הסרט עברו לסרי לנקה. כל צוות השחקנים הוחלף חוץ מנורמה.<ref name=":0" />

== חיים אישיים ==
היא הייתה נשואה לרג'אן הקסר, גם הוא שחקן ולאחר חלוקת הודו ב-1947, עברו בני הזוג לבומביי, שם הפך רג'אן למפיק, בזמן שמנורמה הקימה מחדש את קריירת המשחק שלה.<ref name=":1"></ref>

מנורמה סבלה משבץ מוחי בשנת 2007, למרות שהחלימה ממנו, היא סבלה משיבוש בדיבור וסיבוכים אחרים. היא מתה ב-15 בפברואר 2008 בצ'רקופ, מומבאי. היא הותירה אחריה בת ריטה הקסר. ריטה שיחקה כגיבורה הראשית בסרט "Suraj aur Chanda", אבל מאוחר יותר נישאה למהנדס והתיישבה במפרץ.<ref name=":1" />

== קישורים חיצוניים ==

== הערות שוליים ==

קטגוריה:ילידי 1926
קטגוריה:נפטרים ב-2008
צעיר לנצח

צעיר לנצח (באנגלית: Forever Young) הוא סרט פנטזיה רומנטי<ref></ref> אמריקאי משנת 1992, בבימויו של סטיב מינר ובכיכובם של מל גיבסון, אלייז'ה ווד וג'יימי לי קרטיס. התסריט נכתב על ידי ג'יי ג'יי אברהמס<ref></ref> על בסיס הסיפור המקורי "The Rest of Daniel".

== תקציר עלילה ==
עלילת הסרט מתחילה בשנת 1939 ומתמקד בדניאל מקורמיק (מגולם על ידי מל גיבסון) אשר היינו טייס ניסוי בחיל האוויר האמריקני. בתחילת הסרט חברו של מקורמיק, המדען הארי פינלי פוגש את מקורמיק ומספר לו לראשונה על כך שהוא מעורב בבניה של תא הקפאה קריוגנית. למחרת, בדיוק רגע לפני שמוקרמיק עומד להציע נישואין לחברתו הלן, היא מעורבת בתאונת דרכים ובעקבות כך נכנסת לתרדמת. לפי הערכת הרופאים הלן כנראה לא תתאושש לעולם. בעקבות כך מקורמיק מתנדב לעבור תהליך הקפאה קריוגנית ומבקש שיפשירו אותו לאחר שנה אחת, על מנת שהוא לא יצטרך לחזות במותה של הלן. עם זאת, הניסוי משתבש, והוא נשאר קפוא במשך 53 שנים. בשנת 1992, שני נערים צעירים, נט קופר (מגולם על ידי אלייז'ה ווד) וחברו פליקס (מגולם על ידי רוברט הי גורמן), נתקלים במקרה בתא ההקפאה הקריוגנית בו נמצא מקורמיק, וגורמים להפשרתו של מקורמיק.

לאחר שהוא מתעורר, מקורמיק המבולבל מוצא את עצמו בעולם שונה בתכלית מזה שהשאיר מאחור. בעזרת נט ואמו קלייר (מגולמת על ידי ג'יימי לי קרטיס), מקורמיק מנסה להסתגל להווה.

== צוות השחקנים הראשי ==
* מל גיבסון בתפקיד טייס הניסוי דניאל מקורמיק
* ג'יימי לי קרטיס בתפקיד קלייר קופר
* אלייז'ה ווד בתפקיד נט קופר
* איזבל גלסר בתפקיד הלן
* ג'ורג' וונדט בתפקיד הארי פינלי
* ג'ו מורטון בתפקיד קמרון

== קישורים חיצוניים ==

==הערות שוליים==

קטגוריה:סרטי האחים וורנר
קטגוריה:סרטי תעופה אמריקאיים
קטגוריה:סרטי 1992
קטגוריה:סרטי מדע בדיוני
קטגוריה:סרטי מדע בדיוני מ-1992
רוטב צ'ילי מתוק

שרימפס קוקוס עם רוטב צ'ילי מתוק
רוטב צ'ילי מתוק ידוע גם כרוטב צ'ילי מתוק תאילנדי, (באנגלית: Sweet chili sauce; המכונה Nam chim בתאילנד שפירושו מילולית: רוטב טבילה לעוף), הוא רוטב תיבול רוטב צ'ילי פופולרי במטבח התאילנדי, האפגני, המלזי והמערבי.

== מאפיינים ==
הרוטב נעשה בדרך כלל עם פלפל צ'ילי חריף אדום (לעיתים קרובות פרזנו צ'ילי, תאילנדי או חלפניו אדום), חומץ יין אורז, לפעמים שום, לפעמים רוטב דגים, ומרכיב מתקתק כמו פירות או סוכר מזוקק או דבש.<ref></ref>

הוא פופולרי כמטבל במנות מסעדה סינית אירופאית כגון טוסט סרטנים, אגרולים, מעטפת חסה, כנפי עוף וספרינג רול. ניתן לרכוש את הרוטב גם בבקבוקים. באוסטרליה, ניו זילנד, אירופה, קנדה וארצות הברית, "רוטב צ'ילי תאילנדי מתוק" זמין כתבלין בחנויות טייק אווי ובסופרמרקטים רבים. גם בישראל זמין הרוטב מיבוא ומייצור מקומי.

== ראו גם ==
* סיראצ'ה, רוטב תבלינים תאילנדי העשוי מצ'ילי שמוסיף חום למנה
* מטבל

== קישורים חיצוניים ==

* [http://sweetchillisauce.com/scs.html מתכון לרוטב צ'ילי מתוק]

== הערות שוליים ==

קטגוריה:רטבים חריפים
איך לעשות סקס

איך לעשות סקס (באנגלית: How to have sex) הוא סרט דרמת התבגרות שנכתב ובוים על ידי מולי מאנינג ווקר; בכורת הבימוי שלה. בסרט מככבים מיה מק'קנה-ברוס, לרה פיק, סמואל בוטמלי, שון תומאס, אנווה לואיס ולורה אמבלר.

הסרט הוצג בבכורה עולמית בפסטיבל הקולנוע בקאן ב-19 במאי 2023, שם זכה בפרס "Un Certain Regard" ועלה לאקרנים בממלכה המאוחדת ב-3 בנובמבר 2023, תחת הפצת "מובי". בישראל, הסרט עלה לאקרנים ב-18 בינואר 2024.

== תקציר העלילה ==
שלוש נערות בריטיות, טרה, סקיי ואם טסות לחופשה במאליה שבכרתים הכוללת בתוכה מסיבות ואלכוהול. אחת מהנערות, טרה היא הבתולה היחידה מהשלישייה ומועלם לא קיימה יחסי מין והיא מריגשה לחץ מצד חברותיה לקיים יחסי מין עם גברים במהלך החופשה.

== צוות השחקנים והדמויות ==
* מיה מק'קנה-ברוס – טרה
* לרה פיק – סקיי
* סמואל בוטמלי – פאדי
* שון תומאס – באדג'ר
* אנווה לואיס – אם
* לורה אמבלר – פייג

== הפקה ==
באוקטובר 2022, מיה מק'קנה-ברוס, לרה פיק, סמואל בוטמלי, שון תומאס, אנווה לואיס, לורה אמבלר הצטרפו לצוות השחקנים, ונמסר כי מולי מאנינג ווקר תביים את הסרט ותכתוב תסריט. צילומי הסרט התרחשו במאליה, כרתים, במשך חודשיים מספטמבר 2021.

== הפצה ==
הסרט הוצג בבכורה עולמית בפסטיבל הקולנוע בקאן ב-19 במאי 2023, שם זכה בפרס "Un Certain Regard" ועלה לאקרנים בממלכה המאוחדת ב-3 בנובמבר 2023, תחת הפצת "מובי". בישראל, הסרט עלה לאקרנים ב-18 בינואר 2024.

הסרט עלה לאקרנים בארצות הברית ב-2 בפברואר 2024.

== פרסים ומועמדויות ==
{| class="wikitable"
!פרס
!תאריך הטקס
!קטגוריה
!מועמד (ים)
!תוצאה
!מקור
|-
! rowspan="3" |פרס האקדמיה הבריטית לקולנוע
| rowspan="3" |18 בפברואר 2024
|הליהוק הטוב ביותר
|איזבלה אודופין
|
| rowspan="3" |<ref></ref>
|-
|הסרט הבריטי הטוב ביותר
|מולי מאנינג ווקר, אמילי ליאו, איוונה מקינון וקונסטנטינוס קונטוברקיס
|
|-
|הופעת בכורה הטובה ביותר דופן של תסריטאי, במאי או מפיק בריטי
|מולי מאנינג ווקר (תסריטאית, במאית)
|
|}

== קישורים חיצוניים ==
* 

== הערות שוליים ==

קטגוריה:מכון הסרטים הבריטי
קטגוריה:סרטי דרמה בריטיים
קטגוריה:סרטי התבגרות בריטיים
גוהר מאמאג'יוולה

גוהר חייאם מאמאג'יוולה (באנגלית: Gohar Khayyam Mamajiwala; 19 בנובמבר 1910 - 28 בספטמבר 1985), ידועה גם בשם הבמה גוהר ג'אן, הייתה זמרת, שחקנית, מפיקה ובעלת אולפן הודית.<ref></ref><ref></ref>

== ביוגרפיה ==
היא נולדה למשפחה מוסלמית שיעית מדת דאוודי בוהרה בלאהור, פנג'אב, הודו הבריטית. העסק של אביה כמעט קרס והמשפחה נקלעה לקשיים כלכליים משמעותיים כאשר חבר משפחה, הומי מאסטר, שעבד באותה תקופה כבמאי עבור סרטי קוהינור, הציע לגוהר להתחיל לשחק בסרטים. ההורים שלה הסכימו.

== קריירה ==
גוהר החלה את הקריירה שלה בתפקידים ראשיים בגיל שש עשרה עם הסרט Baap Kamai" /Fortune and the Fools (1926)", בבימויו של קנג'יבאי ראת'וד .הסרט הופק על ידי "סרטי קוהינור" והפך ללהיט.

ב-1926 כיכבה יחד עם רובי מאיירס בסרט האילם "הנערה הקלדנית", הסרט בבימויו של בעלה הבמאי צ'נדלאל שאח' הופק בתוך 17 ימים והצליח מאוד בקופות. בהמשך היא השתתפה בעוד חמישה סרטים באולפני קוהינור בבימויו של שאח'. מביניהם, המפורסם ביותר היה Gunsundari" (1927)". מכיוון שלא היו מרוצים מאולפני קוהינור עברו שאח' וגוהר לחברת הסרטים ג'גדיש שם שיחקה גוהר בארבעה סרטים שכתב וביים שאח'.

בשנת 1929, יחד עם צ'נדלאל שאח', היא הקימה את אולפני ראנג'יט שהיו בין שלושת האולפנים הגדולים בבוליווד באותה תקופה. הם נסגרו בתחילת שנות ה-70.

היא פרשה בשנות ה-40 של המאה ה-20 ממשחק ובתחילת שנות ה-70 מהפקה.

הייתה נשואה לבמאי צ'נדלאל שאח' (1898 - 1975) שהיה אחד האנשים החזקים והעשירים בבוליווד אך הפסיד את כל כספו בערוב ימיו בהימורים ונפטר עני וחסר כל. גוהר נפטרה בבומביי, מהאראשטרה ב-28 בספטמבר 1985.

== פילמוגרפיה ==
* הון וטיפשים (1925)
* Ghar Jamai (1925)
* לנקה ני לאדי (1925)
* עורך דין ללא מכנסיים (1926)
* Lakho Vanjaro (1926)
* מנה קומארי (1926)
* מומתאז מאהל (1926)
* Prithvi Putra (1926)
* Ra Kawat (1926)
* סמרת שילדיטיה (1926)
* סאטי ג'סמה (1926)
* שרין פרהאד (1926)
* גנב מדלהי (1926)
* נערת קלדנית (1926)
* אישה משכילה (1927)
* Gunsundari (1927)
* סאטי מדרי (1927)
* Sumari Of Sind (1927)
* Grihalaxmi (1928)
* Puran Bhagat (1928)
* Vishwamohini (1928)
* נערת קבצנים (1929)
* Chandramukhi (1929)
* גולשן-א-ערב (1929)
* חליל קסם (1929)
* פאטי פטני (1929)
* פנג'אב מייל (1929)
* ראג'פוטאני (1929)
* שירין חוסרו (1929)
* יקירתי (1930)
* ראג' לאקסמי (1930)
* הכובש (1930)
* פרח בר (1930)
* דווי דוויאני (1931)
* ראדה ראני (1932)
* סאטי סביטרי (1932)
* שיל באלה (1932)
* מיס (1933)
* וישווה מוהיני (1933)
* Gunsundari (1934)
* טרה סונדארי (1934)
* Toofani Taruni (1934)
* אשתו של עורך הדין (1935)
* דש דאסי (1935)
* קימיטי אנסו (1935)
* דרבי קה שיקאר (1936)
* Gunehgar (1936)
* Prabhu Ka Pyara (1936)
* ראג' רמני (1936)
* Sipahi Ki Sajni (1936)
* פרדסי פאנקי (1937)
* אחוט (1940)
* אושה הרן (1940)

== קישורים חיצוניים ==

== הערות שוליים ==

קטגוריה:ילידי 1910
קטגוריה:נפטרים ב-1985
מרטין ס. פיברט

מרטין ס. פיברט (אנגלית: Martin S. Fiebert; נולד ב-1939), הוא פרופסור אמריטוס באוניברסיטת קליפורניה סטייט, לונג ביץ' במחלקה לפסיכולוגיה. <ref></ref> הוא פרסם יותר מ-70 מאמרים בכתבי עת עם ביקורת עמיתים. <ref></ref>

== חינוך ==
פיברט נולד בברונקס, ניו יורק. הוא סיים את לימודיו בבית הספר התיכון למדעים בברונקס ב-1956, וקיבל את התואר הראשון שלו בקווינס קולג', אוניברסיטת סיטי ניו יורק ב-1960. בשנת 1965 הוענק לו דוקטורט בפסיכולוגיה קלינית מאוניברסיטת רוצ'סטר והשלים את התזה שלו, על סגנונות חשיבה קוגניטיבית אצל חירשים, בהנחייתו של פרופסור אמורי ל. קאון. <ref></ref>

== מחקר וקריירה ==
פיברט ידוע בעבודתו על סדרת ביבליוגרפיות מוערות המדגימות דרך סקירת 343 מחקרים על אלימות במשפחה ובזוגיות,<ref></ref> שנשים תוקפניות פיזית כמו גברים, ביחסיהן עם בני זוגן. <ref></ref><ref></ref><ref></ref><ref></ref><ref></ref>

הוא גם פרסם סדרת מאמרים החוקרים את ההיסטוריה המוקדמת של הפסיכואנליזה. במיוחד, הוא בחן את היחסים בין זיגמונד פרויד לקארל יונג, במאמר שכותרתו, סקס, שקרים ומכתבים וכן את ההיסטוריה של מערכת היחסים בין זיגמונד פרויד ואלפרד אדלר, כפי שפורסם בכתב העת האדלריאני היוקרתי, Individual Psychology. <ref><templatestyles src="Module:Citation/CS1/styles.css"></templatestyles></ref>

תחומים מרכזיים נוספים שבהם עסק כוללים חברות, <ref></ref> מדיטציה, <ref></ref> היכרויות בין-גזעיות, <ref></ref> והתנהגות במדיה החברתית, במיוחד פעילויות בפייסבוק. <ref></ref><ref></ref>

פיברט היה מעורב בתחום הפסיכולוגיה הטרנספרסונלית <ref></ref> כסטודנט, מורה וחוקר. <ref></ref> הוא הושפע מכתבים בתחום והיו לו אינטראקציות אישיות עם מורים כמו רם דאס, סוואמי סאצ'ידננדה וצ'וגיאם טרונגפה. הוא גם היה תלמידו של ראלף מצנר, ממנו למד טכניקות אגני יוגה בסיסיות, שפותחו על ידי ראסל שופילד. לאחרונה הוא עוסק בתורתו ובטכניקות של מאסטר טיבטי בשם, Djwhal Khul.

פיברט היה חבר סגל באוניברסיטת קליפורניה סטייט, לונג ביץ' מאז 1965. הוא פרש כפרופסור מן המניין ב-2016 וכיום הוא מלמד במחלקה לפסיכולוגיה כסגל נלווה. מ-2001 עד 2003 כיהן פיברט כנשיא סניף לונג ביץ', של איגוד הפקולטה של קליפורניה. <ref></ref>

== קישורים חיצוניים ==
[https://www.youtube.com/watch?v=U3cPAJr9iIs סימטריה מגדרית באלימות זוגית] - מרטין פיברט - בסרטון הרצאה מתוך כנס אלימות במשפחה, טורונטו, 2016

[https://www.researchgate.net/publication/261543769_References_Examining_Assaults_by_Women_on_Their_Spouses_or_Male_Partners_An_Updated_Annotated_Bibliography ביבליוגרפיה מוערת של רפרנסים לבחינת תקיפות מצד נשים כלפי בני זוגן,] מרטין פיברט, יוני 2014 - הרשימה כוללת 343 מקורות מחקר, שסקרו 440,850 אלף איש ומאשרים את קיומה של סימטריה בין נשים לגברים באלימות זוגית, [https://www.researchgate.net/ researchgate.net]

== פרסים וכבוד ==
פיברט נבחר בשנת 2018 לתת את הרצאת מורשת הכבוד השנתית ב-CSULB. <ref></ref> המצגת שלו התמקדה בעשרת הציונים הבולטים בקריירה האקדמית שלו. בשנת 2016 הוא הוזמן לנאום את הנאום המרכזי בסימפוזיון לאלימות במשפחה של טורונטו. <ref></ref>[https://www.youtube.com/watch?v=U3cPAJr9iIs]

== קישורים חיצוניים ==

==הערות שוליים==

קטגוריה:הברונקס: אישים
קטגוריה:פסיכולוגים אמריקאים
קטגוריה:בוגרי קווינס קולג' (ניו יורק)
קטגוריה:בעלי תואר דוקטור מאוניברסיטת רוצ'סטר
קטגוריה:אמריקאים שנולדו ב-1939
מוטילאל (שחקן)

מוטילאל ראג'בנש (Motilal Rajvansh; 4 בדצמבר 1910 - 17 ביוני 1965) היה שחקן הודי, וכה פעמיים בפרס שחקן המשנה הטוב ביותר של פרסי פילמפייר. <ref>[https://www.imdb.com/name/nm0609359/awards Filmfare Awards]</ref> <ref></ref> הוא נחשב בין השחקנים הראשונים של הקולנוע ההינדי.

יליד שימלה ב-4 בדצמבר 1910, <ref>[http://patheticfacts.com/indian-actors-died-at-age-54.html Indian movie stars died at 54]. </ref> מוטילאל הגיע ממשפחה מכובדת. אביו היה איש חינוך בעל שם, שמת כשמוטילאל היה בן שנה. הוא גדל על ידי דודו שהיה מנתח ידוע באוטר פרדש. בהתחלה, מוטילאל נשלח לבית ספר לאנגלית בשימלה ומאוחר יותר באוטר פרדש. לאחר מכן, הוא עבר לדלהי, שם המשיך בלימודים ובקולג'.

== קריירת משחק ==
מוטילאל בסרט "ארמאן"
לאחר שעזב את הקולג' הגיע מוטילאל לבומביי כדי להצטרף לחיל הים, אך הוא חלה ולא יכול היה להתייצב למבחנים. יום אחד, הוא הלך לראות צילומי סרט באולפני סאגר, שם צילם הבמאי ק"פ גוש. מוטילאל, כבר אז, היה היה מוכר בעיר והוא משך את עינו של גוש. בשנת 1934 (בגיל 24), הוצע לו תפקיד הגיבור ב"סאהר קה ג'אדו" (1934) על ידי Sagar Film Company. מאוחר יותר הוא השתתף בכמה דרמות חברתיות מצליחות לצד סביטה דווי, כולל "ד"ר מדהוריקה" (1935) ו"קולוואדהו" (1937). הוא שיחק עם מהבוב ח'אן ב"ג'אגירדר" (1937) וב- Hum Tum Aur Woh" (1938)"<ref name="RajadhyakshaWillemen2014"></ref> ב־Taqdeer" (1943) <ref>Darlingji by Kishwar Desai Filmography pg. </ref> "Armaan" (1942)" וב (Kalyan" (1944"

ב-1956 הוא שיחק בסרטו של ראג' קאפור "Jagte Raho". ב-1965 שיחק בסרט "סולהו זינגר קארה דולניה".<ref></ref>

התפקיד שעליו זכה לביקורות הטובות ביותר היה זה של הנוכל הג'נטלמן בסרט "Mr Sampat" ב-1952. הוא זכור בעיקר בזכות תפקידו כ"צ'וני באבו" בסרט " Devdas " של הבמאי בימל רוי מ-1955, שעליו זכה בפרס שחקן המשנה הטוב ביותר בקולנוע. השחקן נסירודין שאח' תיאר אותו פעם כאחד משלושת השחקנים הטובים ביותר בכל הזמנים של הקולנוע ההינדי.

== חיים אישיים ==
מוטילאל היה מעורה בחברה הגבוהה, אם כי לקראת סוף חייו היה בקשיים כלכליים. אף על פי שהיה ג'נטלמן, הוא נהנה מהימורים ומרוצים, ומת כמעט ללא פרוטה ב-1965.

הוא היה במערכת יחסים מספר שנים עם השחקנית נאדירה. מאוחר יותר הוא היה מעורב עם השחקנית שובהנה סמארת' לאחר שזו נפרדה מבעלה, <ref></ref> השניים שיחקו בשני סרטים יחד.

== הוקרה ==
עמיתאב בקצ'אן כתב בהקדמה של הספר "The Hundred Luminaries of Hindi Cinema": "לא הרבה נכתב בשבחו של שחקן גדול וטבעי מאוד. הוא (מוטילאל) הקדים מאוד את זמנו. אילו היה חי היום הגיוון הרב שלו היה הבטיח לו מקום גם עכשיו. למעשה, הוא היה מצליח הרבה יותר מרבים מאיתנו".

== קישורים חיצוניים ==

* [https://web.archive.org/web/20011215103416/http://3to6.com/final_retro/legend-motilal.htm ביוגרפיה של מוטילאל]
מוטילאל על בול של הודו 2013

== הערות שוליים ==

קטגוריה:במאי קולנוע הודים
קטגוריה:שחקני קולנוע וטלוויזיה הודים
קטגוריה:ילידי 1910
קטגוריה:נפטרים ב-1965
מרק קרם ברוקולי

[[ברוקולי הוא מרכיב עיקרי במרק קרם ברוקולי.]]
מרק קרם ברוקולי (באנגלית: Cream of broccoli soup) הוא מרק שמוכן עם ברוקולי, ציר ירקות וחלב או שמנת כמרכיבים עיקריים.

== מאפיינים ==
קיימות וריאציות של מרכיבים, כמו גם גרסאות טבעוניות (עם חלב קוקוס או קרם קוקוס). זהו גם מרק מסחרי בייצור המוני, הנמכר במדינות רבות בעולם, לרוב בפחיות. מספר מתכונים משתמשים במרק ברוקולי משומר כמרכיב, כמו השימוש בו עם תבשילי עוף מבושלים וכרוטב.

== מרכיבים ושיטות הכנה ==
המרכיבים העיקריים כאמור הם ברוקולי, ציר ירקות וחלב או שמנת. את הברוקולי המשמש ניתן לקצוץ, לפרוס לפרחים קטנים או למחית, וכמה מתכונים משלבים גם ברוקולי קצוץ ומחית. גרסאות מסוימות עשויות להשתמש בברוקולי קפוא, והמרק עשוי להיות מעובה באמצעות רביכה. מרכיבים נוספים עשויים לכלול בצל, סלרי, מרק עוף, או חצי חצי, חלמון ביצה, עשבי תיבול כגון פטרוזיליה, טימין ועלה דפנה, מלח, פלפל ואחרים. לפעמים הוא מוגש מעוטר בקרוטונים או בפרחי ברוקולי.

== ייצור המוני ==
סוגים מסחריים בייצור המוני של מרק קרם ברוקולי מיוצרים על ידי יצרני מזון שונים, כמו , שהוציאה את המרק לראשונה ב-1990 או חברת קנור או חברת טים הורטון. חברת מרקי קמפבל הגתה אותו כדי לשמש כמרק וכמרכיב לשימוש במנות אחרות. במהלך הופעת הבכורה שלה בשנת 1990, חברת מרקי קמפבל פרסמה חוברת של מנות ברוקולי המוכנות באמצעות מרק ברוקולי משומר, שהוצע בחינם לצרכנים. חלק מהמנות בחוברת כללו "אפיית ברוקולי קלה" ו"דיוואן ברוקולי עוף דו-שלבי". גם חברות מרקים נוספות גדולות שילבו את המרק בחוברות המתכונים שלהן.

== ראו גם ==
* מרק ירקות

== קישורים חיצוניים ==

קטגוריה:מרקי ירקות
משודרג (סרט, 2024)

משודרג (באנגלית: Upgraded) הוא סרט קומדיה רומנטית אמריקאי בבימויו של קרלוס יאנג. בסרט מככבים קמילה מנדס, ארצ'י רנו, לנה אולין ומריסה טומיי.

הסרט עלה לשידור בספק שירות הזרמת המדיה "אמזון פריים וידאו" ב-9 בפברואר 2024.

== צוות השחקנים והדמויות ==
* קמילה מנדס – אנה
* ארצ'י רנו – ויליאם
* מריסה טומיי – קלייר דופרי
* לנה אולין – קתרין לארוש
* אנתוני הד – ג'וליאן מרקס
* סאוירסה-מוניקה ג'קסון – איימי
* רייצ'ל מתיוס – סוזט
* אנדרו שולץ
* גרגורי מונטל
* תומאס קרצ'מן

== הפקה ==
באוגוסט 2022, דווח כי קמילה מנדס וארצ'י רנו לוהקו לצוות השחקנים, ובנוסף נמסר כי תהליכי ההפקה החלו בממלכה המאוחדת. בספטמבר 2022, הוכרז שמריסה טומיי ולנה אולין הצטרפו לצוות השחקנים.

== הפצה ==
הסרט עלה לשידור בספק שירות הזרמת המדיה "אמזון פריים וידאו" ב-9 בפברואר 2024.

== קישורים חיצוניים ==

== הערות שוליים ==

קטגוריה:סרטי 2024
קטגוריה:סרטי אמזון
קטגוריה:סרטי קומדיה רומנטית אמריקאיים
קטגוריה:סרטים אמריקאיים משנת 2024
מרק קרם אספרגוס

מרק [[אספרגוס צונן עם קרם פרש ופלפל שחור בצבע ורוד]]
[[אספרגוס הוא מרכיב עיקרי במרק שמנת אספרגוס]]
מרק קרם אספרגוס (באנגלית: Cream of asparagus soup) הוא מרק שמכינים אותו עם אספרגוס, ציר ירקות וחלב או שמנת כמרכיבים עיקריים.

== מאפיינים ==
קיימות וריאציות של מרכיבים, כל מטבח מאמץ את התוספות המקומיות שלו כשהבסיסי הוא אספרגוס. ניתן להגיש מרק קרם אספרגוס חם או קר וניתן לסיים את המרק בקישוטים שונים כגון עירית, קרם פרש ושמנת חמוצה.

== מרכיבים ==
אספרגוס, ציר עוף קל או ציר ירקות וחלב או שמנת הם המרכיבים העיקריים. האספרגוס המבושל יכול להיות מחית או עיסה בהכנתו ומתכונים מסוימים עשויים לשלב גם צורות מרוסקות ומוצקות של אספרגוס, כגון קצוות אספרגוס מבושל. ניתן לסנן גרסאות טחונות דרך מסננת כדי להוציא את פיסות האספרגוס המוצק. השימוש בחתיכות עבות של אספרגוס יכול להגביר את הטעם של גרסאות מרוסקות של מרק שמנת אספרגוס וכך גם השימוש באספרגוס טרי בזמן שהוא בעונה (באביב).

== שיטות הכנה ==
ניתן לעבות את המרק באמצעות רביכה, וגרסאות מסוימות עשויות להשמיט חלב ולהשתמש בציר אחר, יחד עם רביכה נוספת, כדי לעבות את המרק. ניתן להגיש אותו מעוטר בקצוות אספרגוס מבושל, קרוטונים, שמנת חמוצה, קרם פרש, עשבי תיבול כגון עירית, פטרוזיליה וטרגון, ותבלינים אחרים. גרסאות קרות עשויות להכיל שמנת מעורבבת לתוך המרק לפני ההגשה, או עשויות להיות בתוספת שמנת חמוצה.

מרכיבים נוספים בהכנתו עשויים לכלול שיטה של חצי חצי, שמנת, אבקת חלב, בצל, שום, מיץ לימון, סלרי, מלח, פלפל שחור, כרישה ועשבי תיבול כגון בזיליקום ופטרוזיליה. גבינה עשויה להוסיף טעם וסמיכות למרק בגרסאות שמשמיטות שמנת או חלב. לפעמים מוסיפים אורז.<ref></ref>

== גלריה ==
<gallery class="center" widths="250px" heights="160px">
קובץ:Crème d'asperge à la truffe.jpg|מרק אספרגוס קרמי עם שבבי אספרגוס
</gallery>

== ראו גם ==
* מרק ירקות

== קישורים חיצוניים ==

== הערות שוליים ==

קטגוריה:מרקי ירקות
אה"מ נסטור (1915)

אה"מ נסטור, שהושקה ב-22 בדצמבר 1915, הייתה משחתת מסדרה M. היא שירתה בשייטת המשחתות ה-13 של הצי הגדול וטבעה ב-31 במאי 1916 בקרב יוטלנד. שרידי האונייה מוגדרים כמקום מוגן על פי חוק ההגנה על שרידי צבא משנת 1986.

== תיאור ==
סדרת אדמירליטי M היו גרסאות משופרות ומהירות יותר של סדרת לאפורי הקודמת. הדחק האוניות היה . האוניות היו באורך כולל של , רוחב של ושוקע של . הם הונעו על ידי שלוש טורבינות קיטור עם הנעה ישירה של פארסונס, שכל אחת הניעה ציר מדחף אחד, תוך שימוש בקיטור שסופק על ידי ארבעה דוודי Yarrow. הטורבינות פיתחו סך של 25,000 כוחות סוס (19,000 קילוואט) והעניקו מהירות מרבית של 34 קשרים (63 קמ"ש). האוניות נשאו לכל היותר של מזוט שהעניק להן טווח של 2,100 מיילים ימיים (3,900 ק"מ) במהירות 15 קשרים (28 קמ"ש). צוות כל משחתת כלל 76 קצינים ומלחים.

האוניות היו חמושות בשלושה תותחי QF 4 אינץ' (102 מ"מ) Mark IV ושני תותחי נ"מ QF 1.5 פאונד (37 מ"מ). תותחים אחרונים אלו הוחלפו מאוחר יותר בזוג תותחי נ"מ QF 2 פאונד (40 מ"מ) "פום-פום". האוניות גם כללו שני צינורות טורפדו מעל המים בקוטר 21 אינץ' (533 מ"מ).

== קרב יוטלנד ==
נסטור השתתפה בהתקפה על שייטת סיירות המערכה הגרמניות בפיקודו של אדמירל פרנץ פון היפר, שהועסקה על ידי צי סיירות המערכה הבריטיות בפיקודו של אדמירל דייוויד ביטי בתחילת קרב יוטלנד. 12 משחתות נשלחו להתקרב לקו של סיירות המערכה הגרמניות ולתקוף בטורפדות. נסטור הייתה אונייה מובילה בהתקפה, ואחריה מיד אה"מ נומאד. המתקפה הוטרדה בחלק מהדרך ליעדם על ידי שייטת משחתת גרמנית שהחליפה אש בזמן שהאוניות חלפו. סיירות המערכה הגרמניות פנו, אז גם נסטור פנתה חזרה לכיוון סיירות המערכה הבריטיות. עם זאת, כעת התברר שסיירות המערכה הגרמניות שינו את מסלולם כדי ליישר קו עם צי הים הפתוח הגרמני הראשי, אשר היה כעת גלוי. בליווי אה"מ ניקאטור ואה"מ מורסום, נסטור התקרבה ל-3,000 יארד מאוניות המערכה, וספגה אש גוברת ככל שאוניות גרמניות נוספות הפנו את התותחים על המשחתות. נסטור נפגעה והושבתה, מה שחייב את ניקאטור לסטות ברגע האחרון מירי הטורפדות שלה כדי למנוע התנגשות. לאחר מכן התנתקה ניקאטור וחזרה לשייטת הבריטית. נסטור ונומאד, שתיהן פגועות לאחר התקפתם על סיירות המערכה, נותרו להתמודד עם התקרבות כל צי הקרב הגרמני. שתי האוניות ירו את הטורפדות שנותרו לעבר האויב המתקרב, לפני שהוטבעו באופן בלתי נמנע. נומאד הייתה הכי קרובה, אז הותקפה ראשון ושקעה לאחר כמה דקות שספגה אש. הצוות שנותר בחיים נאסף על ידי אוניות גרמניות.

המפקד אדוארד בינגהאם הורה להשמיד את כל התרשימים והספרים הסודיים, ולתספק את הסירות והרפסודות של האונייה עם מים ועוגיות ולהשיק אותן. לאחר מכן הוא הורה לצוות שלו לפרוס כבלים, כאילו בציפייה לגרירה, פשוט כתרגיל להעסיק אותם. אוניות גרמניות פתחו באש כשהגיעו לטווח של חמישה קילומטרים. הטורפדו האחרון שוגר, אך לאחר אש של שתיים או שלוש דקות בלבד, האונייה טבעה במהירות וננטשה. נסטור שקעה בסביבות השעה 17:30.<ref></ref>

== הערות שוליים ==

קטגוריה:אוניות מלחמה בריטיות במלחמת העולם הראשונה
קטגוריה:משחתות בצי המלכותי הבריטי
קטגוריה:אוניות מלחמה בריטיות שטובעו בקרב יוטלנד
אסקודלה

אֶסְקוּדֶלָה (בקטלאנית: Escudella i carn d'olla, או בקיצור Escudella; מילולית "קערה") היא מרק ונזיד בשר וירקות שלהמטבח הקטלאני והמטבח הלנסיאני המסורתי.<ref></ref>

== מאפיינים ==
פרנססק איקסימניס כתב במאה ה-14 שהמאכל נצרך כל יום על ידי אנשים קטאלונים.

הוא מאופיין בשימוש בפילוטה, קציצה גדולה מאוד מתובלת בשום ופטרוזיליה; הוא מכיל גם ירקות כמו סלרי, כרוב, גזר וכו' בהתאם לעונה. בנוסף, ניתן להשתמש בעצמות, נקניקיות הנקראות בוטיפרה וסוגים אחרים של בשר. בתקופה היסטורית היה גם סוג שנקרא escudella de pagès, שהיה בו פסטה ואורז, הוכן באופן מסורתי בימי חמישי וראשון.

== הגשה ==
אסקודלה מוגשת בדרך כלל בשני חלקים:
* האסקודלה למעשה הוא מרק המורכב עם פסטה, עם אורז או שניהם.
* ה-carn d'olla הוא כל הבשר המשמש במרק זה, המוגש לאחר מכן במגש יחד עם הירקות מתוך המרק.<ref></ref>

כאשר שני החלקים המוגשים מעורבבים יחד, זה נקרא escudella barjada.

== אסקודלה דה נדאל ==
יש גרסה מסוימת של המרק הזה שאפשר לקרוא לה "אסקודלה דה נדאל" (מרק חג המולד) או "סופה דה גלטס" (מרק של גלטים) והיא אופיינית מאוד ביום חג המולד.<ref></ref> הוא כולל בשר מארבע בעלי חיים שונים, פילוטה, מספר ירקות וסוג הפסטה המיוחד המסורתי המכונה גלטים, בצורת שבלול ובולטים בגודלם הניכר.

== ראו גם ==
* המטבח הקטלוני

== קישורים חיצוניים ==

== הערות שוליים ==

קטגוריה:המטבח הקטלוני
קטגוריה:מרקים
קטגוריה:המטבח הספרדי
קטגוריה:נזיד
קטגוריה:מאכלי בשר
אה"מ נומאד

אה"מ נומאד הייתה משחתת מסדרה M שנבנתה עבור הצי המלכותי במהלך מלחמת העולם הראשונה. היא הוטבעה במהלך קרב יוטלנד ב-1916.

== תיאור ==
סדרת אדמירליטי M היו גרסאות משופרות ומהירות יותר של סדרת לאפורי הקודמת. הדחק האוניות היה . האוניות היו באורך כולל של , רוחב של ושוקע של . הם הונעו על ידי שלוש טורבינות קיטור עם הנעה ישירה של פארסונס, שכל אחת הניעה ציר מדחף אחד, תוך שימוש בקיטור שסופק על ידי ארבעה דוודי Yarrow. הטורבינות פיתחו סך של 25,000 כוחות סוס (19,000 קילוואט) והעניקו מהירות מרבית של 34 קשרים (63 קמ"ש). האוניות נשאו לכל היותר של מזוט שהעניק להן טווח של 2,100 מיילים ימיים (3,900 ק"מ) במהירות 15 קשרים (28 קמ"ש). צוות כל משחתת כלל 76 קצינים ומלחים.

האוניות היו חמושות בשלושה תותחי QF 4 אינץ' (102 מ"מ) Mark IV ושני תותחי נ"מ QF 1.5 פאונד (37 מ"מ). תותחים אחרונים אלו הוחלפו מאוחר יותר בזוג תותחי נ"מ QF 2 פאונד (40 מ"מ) "פום-פום". האוניות גם כללו שני צינורות טורפדו מעל המים בקוטר 21 אינץ' (533 מ"מ).

== בנייה ושירות ==
נומאד הוזמנה במסגרת תוכנית המלחמה השלישית בנובמבר 1914 ונבנתה על ידי אלכסנדר סטיבן ובניו במספנתם בלינהאוס. האונייה הושקה ב-7 בפברואר 1916 והושלמה באפריל 1916. היא הופקדה בפיקודו של לוטננט קומנדר פול ויטפילד ושירתה לזמן קצר בשייטת המשחתות ה-13 של הצי הגדול.<ref name="nmm"></ref>

נומאד הייתה חלק משייטת המשחתות ה-13 בקרב יוטלנד ב-31 במאי 1916. בשעה 16:09, הורה אדמירל ג'ליקו, מפקד הצי הגדול, לשייטת ה-13 לפתוח במתקפת טורפדו נגד סיירות מערכה גרמניות, בעוד כמעט באותו זמן, אדמירל היפר, מפקד סיירות המערכה הגרמניות, הורה על התקפת טורפדו על סיירות מערכה בריטיות על ידי השייטת ה-9 הגרמנית. שני כוחות המשחתות נקלעו לעימות אינטנסיבי, שבמהלכו הושבתה נומאד מפגיעת פגז בחדר המכונות שלה. שני טורפדות שירו המשחתות הגרמניות לעבר נסטור לא הצליחו לפגוע, ועברו מתחת למשחתת הבריטית. מאוחר יותר באותו אחר הצהריים, נומאד, יחד עם אוניית האחות שלה נסטור, גם היא הושבתה בהתקפה המוקדמת יותר, הופגזה על ידי אוניות מערכה גרמניות. נומאד שיגרה את כל הטורפדות שלה לעבר האוניות הגרמניות, אך לא הצליחה להשיג פגיעה, בעוד אוניות המערכה הגרמניות פרידריך דר גרוסה, פרינצרגנט לואיטפולד, קייזר וקייזרין ירו לעבר נומאד עם החימוש המשני שלהן. היא נפגעה קשות, והנזק אילץ את הצוות שלה לנטוש את האונייה, בעוד פגיעה אחרונה גרמה להתפוצצות מחסן התחמושת הקדמי של נומאד, המשחתת טבעה בשעה 17:30, כשנסטור טבעה זמן קצר לאחר מכן. שמונה מאנשי הצוות של נומאד נהרגו בזמן ש-72 ניצולים (כולל ויטפילד) חולצו מהים על ידי סירות טורפדו גרמניות והפכו לשבויי מלחמה.

שרידי האונייה מוגדרים כמקום מוגן על פי חוק ההגנה על שרידי צבא משנת 1986. שרידי האונייה של נומאד נמצאה במקרה בשנת 2001 על ידי צוות צלילה כולל הארכאולוג הימי אינס מקרטני. ניתן לראות את פעמון האונייה בתצוגה במוזיאון הספינות הטרופות של יוטלנד.

== הערות שוליים ==

קטגוריה:אוניות מלחמה בריטיות במלחמת העולם הראשונה
קטגוריה:משחתות בצי המלכותי הבריטי
קטגוריה:אוניות מלחמה בריטיות שטובעו בקרב יוטלנד
אה"מ טורביולנט (1916)

אה"מ טורביולנט הייתה אחת מארבע המשחתות מסדרת טאליסמן שהוזמנו עבור הצי העות'מאני ועברו לשליטת הצי המלכותי במהלך מלחמת העולם הראשונה.

== תיאור ==
אוניות הסדרה תוכננו על ידי ארמסטרונג ויטוורת' עבור הצי העות'מאני, אך בוצעו בקבלנות משנה ל-Hawthorn Leslie and Company לצורך בנייה. הדחק האוניות היה . האוניות היו באורך כולל של , רוחב של ושוקע של . הם הונעו על ידי שלוש טורבינות קיטור עם הנעה ישירה של פארסונס, שכל אחת הניעה ציר מדחף אחד, תוך שימוש בקיטור שסופק על ידי שלושה דוודי Yarrow. הטורבינות פיתחו סך של 25,000 כוחות סוס (19,000 קילוואט) והעניקו מהירות מרבית של 32 קשרים (59 קמ"ש). האוניות נשאו לכל היותר של מזוט. צווות האוניות כלל 102 קצינים ומלחים.

אוניות הסדרה היו חמושות בכבדות יחסית לתקופתן, וכללו חמישה תותחי QF 4 אינץ' (102 מ"מ) Mark IV. שניים מהתותחים היו זה לצד זה על המצודה. שאר התותחים נישאו על קו האמצע; אחד בין הארובה הראשונה והשנייה, אחד אחרי פלטפורמת הזרקור ואחד על דוכן על הסיפון. לכל התותחים היו חצאי מגני תותחים. האוניות תוכננו להכיל שלושה צינורות טורפדו בקוטר 21 אינץ' (533 מ"מ), אך רק שני צינורות הותקנו בשירות הבריטי.

== בנייה וקריירה ==
האונייה הייתה אמורה לקבל במקור את השם "Ogre", אך שמה שונה בזמן בנייה, ב-15 בפברואר 1915. היא הושקה ב-5 בינואר 1916 והושלמה במאי 1916.

היא שירתה עם שייטת המשחתות ה-10 של הצי הגדול מעת כניסתה לשירות. היא הוטבעה ב-1 ביוני 1916 בקרב יוטלנד על ידי אוניית המערכה הגרמנית SMS וסטפאלן<ref></ref> עם מותם של 90 אנשי צוות, וה-13 שנותרו בחיים הפכו לשבויי מלחמה. שרידי האונייה מוגדרים כמקום מוגן על פי חוק ההגנה על שרידי צבא משנת 1986.

== הערות שוליים ==

קטגוריה:אוניות מלחמה בריטיות במלחמת העולם הראשונה
קטגוריה:משחתות בצי המלכותי הבריטי
קטגוריה:אוניות מלחמה בריטיות שטובעו בקרב יוטלנד
אין לי מקום אחר

"אין לי מקום אחר" הוא שיר של הזמר הישראלי איתי לוי. השיר יצא לאור כסינגל ב-27 בנובמבר 2023, לצד סינגל נוסף בשם "אחרי המבול", באמצעות חברת התקליטים רות הפקות. את השיר כתב והלחין אבי אוחיון והפיק מתן דרור. שני הסינגלים יצאו על רקע מלחמת חרבות ברזל.

==רקע וכתיבה==
השיר, אותו כתב והלחין אבי אוחיון, מתאר את החרדות וההתמודדות הרגשית של אזרחי מדינת ישראל מאז מתקפת הפתע על ישראל ב-7 באוקטובר 2023 ובמהלך מלחמת חרבות ברזל בכלל.

==הצלחה מסחרית==
השיר זכה להצלחה רבה בסטרימינג, כאשר בצאתו, השיר נכנס למקום ה-60 במצעד היטליסט של מאקו ב-29 בנובמבר 2023, והגיע בשיאו למקום הabh במצעד ב-6 בפברואר 2024. גם בתחנות הרדיו זכה השיר להצלחה והגיע בשיאו למקום השלישי במצעד השבועי של מדיה פורסט, עם 105 השמעות. במצעד הרשמי של גלגלצ הגיע למקום השני ובמצעד העשירייה של כאן גימל הגיע למקום הראשון.

==מיקומי שיא==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירי מלחמת חרבות ברזל
עלי פדווי

עלי פַדַווי (בפרסית: علی فدوی; נולד ב-1961) הוא קצין צבא איראני המכהן כסגן מפקד משמרות המהפכה האסלאמית. בעבר פיקד על הזרוע הימית של משמרות המהפכה.

==ביוגרפיה==
נולד בשנת 1961, למד הנדסת חשמל וניהול אסטרטגי באוניברסיטת איספהן לטכנולוגיה .

ב-1983, הצטרף למשמרות המהפכה האיראניים והוא ותיק מלחמת איראן-עיראק. שירת בכוח קודס ומילא תפקידי מודיעין רגישים. הקריירה שלו כוללת תפקידי מודיעין בכירים במטות השונים של משמרות המהפכה ושירות משמעותי בכוח הימי של משמרות המהפכה: מ-1997 עד 2010 כיהן כסגן מפקד הזרוע הימית של משמרות המהפכה ולאחר מכן כמפקד הזרוע עד אוגוסט 2018. אז מונה לתפקיד סגן משמרות המהפכה.

ב-2016 קיבל במשותף עם מפקדים בכירים נוספים במשמרות המהפכה מדליית הצטיינות על חלקו בתקרית שבה עצרו אנשי משמרות המהפכה חיילים מהצי האמריקני ב.

בדברים שנשא בסוף נובמבר 2023 בוועידה בינלאומית בטהראן תחת הכותרת "סערת אל-אקצא ועזה: נרטיבים ועובדות", אמר פדווי בין היתר: "הפלסטינים נקטו בפעולת מנע, כדי שאם יבוא עליהם אסון, לפחות הוא יהיה בעל הישגים עבורם ... התמיכה בתנועת ההתנגדות ניתנת על ידי איראן והתהליך הזה נמשך".

==קישורים חיצוניים==

==הערות שוליים==

קטגוריה:אנשי משמרות המהפכה האסלאמית
קטגוריה:איראנים שנולדו ב-1961
ביג'ו ג'נטה דאל

ביג'ו ג'נטה דאל (באורייה: ବିଜୁ ଜନତା ଦଳ; בתעתיק: מפלגת העם של ביג'ו; ידועה כ-BJD (Biju Janata Dal)) היא מפלגה הפעילה באודישה, ונכון לינואר 2024, המפלגה היא מפלגת השלטון במדינה.

== היסטוריה ==
ביג'ו ג'נטה דאל הוקמה ב-26 בדצמבר 1997 בידי נאווין פתניק, בנו של , לשעבר ראש השרים של אוריסה שהוביל את הג'נטה דאל לניצחון במדינה ב-1990. לאחר מותו של ביג'ו באפריל 1997 ראה נאווין את עצמו כיורשו של אביו וממלא מקומו בהנהגת הג'נטה דאל במדינה, אך למרות שמפלגה תמכה במועמדותו ללוק סבהה במחוז הבחירה של אביו, היא העניקה את ראשות המפלגה במדינה לאשוק דאס. סיבה נוספת לפיצול היה ניסיון לאחד את כלל מתנגדי הקונגרס הלאומי ההודי, ששבה לשלטון באוריסה ב-1995, לחטיבה אחת. מנהיגי הג'נטה דאל התנגדו להצעתו של נאווין לתמוך במפלגת העם ההודית במדינה. ב-14 בדצמבר התפטר דאס מהנהגת ג'נטה דאל במדינה, ומנהיגי המפלגה מינו את נאווין לנשיא המפלגה. תומכי הפיצול פרשו מהג'נטה דאל, כש-29 מתוך 43 נציגי המפלגה ב מצטרפים לפלג. ב-19 בדצמבר הכיר יושב ראש האספה בפיצול בג'נטה דאל, וב-26 בדצמבר הוכרזה היחידה כמפלגת ביגו ג'נטה דאל. המפלגה הוקמה בזמן להשתתף בבחירות ללוק סבהה שהתקיימו בפרואר ב-1998, כשהיא מצטרפת ל שבהובלת מפלגת העם ההודית. בבחירות זכתה המפלגה ב-9 מושבים בלוק סבהה, ונאווין היה לשר בממשלת אטאל ביהארי ואג'פאיי.

בבחירות לאספה המחוקקת של אודישה ב-2000, זכתה הקואליציה של המפלגה ומפלגת העם ההודית ב-106 מ-147 המושבים באספה, ונאווין פתניק נבחר לראש השרים מטעם הקואליצה. הברית בין המפלגות נמשכה גם בבחירות ללוק סבהה והאספה המחוקקת ב-2004. בין המפלגות חל קרע לאחר באוגוסט 2008, בהם תקפו פעילי הינדוטבה נוצרים הודים לאחר רצח נזיר הינדואי במדינה, ובבחירות ללוק סבהה והאספה המחוקקת ב-2009 התמודדה המפלגה לבדה, תוך תמיכה של מפלגת הקונגרס הלאומית, המפלגה הקומוניסטית של הודו והמפלגה הקומוניסטית של הודו (מרקסיסטית).

לאחר בחירות אלו המפלגה אימצה גישה של עניין מועט בממשלת הודו, כשהיא משתפת פעולה עם הממשלה אך אינה מביעה מעורבות פעולה בפוליטיקה הלאומית. המפלגה נמנעה מלהצטרף לבריתות פוליטיות נוספות גם כן.

==מבנה ואידאולוגיה ==
שלא כמו מפלגות אחרות בהודו, המפלגה לא הקימה מערכת להכשרה והעברת מסרים אידאולוגיים ברורים לחבריה. מערך קבלת ההחלטות במפלגה וניהולה מסור בעיקר בידי נאווין פתניק, המהווה את מרכז הקיראה של המפלגה. 

== תוצאות בחירות ==
{|class="wikitable mw-collapsible mw-collapsed" width="300"
!colspan="7"|לוק סבהה
|-
!שנה
! מושבים
! מס' מושבים שהתמודדה
! שינוי
! קולות
! אחוז
! תוצאה
|-
| 1998
| 
|12
|
|3,669,825
|1.00%
|rowspan="2"
|-
| 1999
| 
|12
|1 
|4,378,536
|1.20%
|-
|2004
| 
|12
|1 
|5,082,849
|1.30%
|
|-
|2009
|
|18
|3 
|6,612,552
|1.59%
|rowspan="3"
|-
|2014
|
|21
|6 
|9,489,946
|1.73%
|-
|2019
|
|21
|8 
|10,174,021
|1.68%
|}

{|class="wikitable mw-collapsible mw-collapsed" width="300"
!colspan="7"|האספה המחוקקת של אודישה
|-
!שנה
! מושבים
! מס' מושבים שהתמודדה
! שינוי
! קולות
! אחוז
! תוצאה
|-
|2000
|
|84
|39 
|4,151,895
|29.40%
|rowspan="5"
|-
|2004
|
|84
|7 
|4,632,280
|27.36%
|-
|2009
|
|129
|42 
|6,903,641
|38.86%
|-
|2014
|
|147
|15 
|9,335,159
|43.35%
|-
|2019
|
|146
|5 
|10,475,697
|44.71%
|}

== קישורים חיצוניים ==

* 

== הערות שוליים ==

קטגוריה:אודישה
קטגוריה:הודו: מפלגות
קטגוריה:מפלגות שהוקמו ב-1997
קטגוריה:ג'נטה דאל
מוחמד עלי ג'עפרי

מייג'ור גנרל מוחמד עלי ג'עפרי (בפרסית: محمدعلی جعفری; נולד ב-1 בספטמבר 1957) הוא איש צבא איראני. היה המפקד העליון של משמרות המהפכה האיראניים בין השנים 2007 ל-2019. מונה לתפקיד על ידי המנהיג העליון עלי ח'אמנאי ב-1 בספטמבר 2007, במקום הגנרל יחיא רחים ספווי.

==ביוגרפיה==
נולד ביזד ב-1957 ולמד הנדסה אזרחית באוניברסיטת טהראן. הוא השתתף בהפגנות נגד השאה ואף נעצר ונכלא בשל מעורבותו זו. עם פרוץ מלחמת איראן-עיראק לחם ג'עפרי בכוח בסיג' ובהמשך הצטרף למשמרות המהפכה. הוא שימש בתפקידי פיקוד שונים בזירות הדרום והמערב והשתתף במבצעים צבאיים.

לאחר המלחמה סיים ג'עפרי את לימודיו ובהמשך לימד באוניברסיטה של משמרות המהפכה לפיקוד ומטה . הוא מונה לעמוד בראש מרכז מחקר אסטרטגי שתכנן אסטרטגיות הגנתיות חדשות עבור איראן. ג'עפרי פיתח רעיונות בנושא לוחמה א-סימטרית (ולא קונבנציונלית) שהתבססו על לקחי מלחמת איראן-עיראק. 

לפני מינויו למפקד, שימש ג'עפרי כמפקד מטה ת'ראללה בטהראן, האמון על אבטחת הבירה האיראנית.

במהלך כהונתו כמפקד משמרות המהפכה, הטיל האיחוד האירופי על ג'עפרי סנקציות בשל מעורבות איראן בדיכוי המחאה בסוריה.

הוא גיסו של מוחמד באקר זולקדר , ששימש בעבר סגן שר הפנים של איראן.

==קישורים חיצוניים==

* [https://www.reuters.com/article/worldNews/idUSBLA16539820070901?sp=true Iran changes Revolutionary Guards commander], 1 בספטמבר 2007, באתר סוכנות הידיעות רויטרס 

קטגוריה:אנשי משמרות המהפכה האסלאמית
קטגוריה:איראנים שנולדו ב-1957
מתקפות הטילים ההדדיות של איראן ופקיסטן (2024)

מתקפות טילים הדדיות בוצעו על ידי איראן ופקיסטן זו באדמתה של זו בינואר 2024. התקיפה האיראנית בפקיסטן התרחשה ב-16 בינואר 2024, כשאיראן מגדירה אותה כמכוונת נגד ארגון הסלפי והבדלני-בלוצ'י ג'יש אל-עדל. ב־18 בינואר 2024 חיל האוויר הפקיסטני ביצע מתקפה נגדית בשטח איראן, שגם היא הוגדרה נגד ארגוני טרור.

== רקע ==
מאז 2004, סיסתאן ובלוצ'סתאן בדרום-מזרח איראן נמצאות במאבק עם קבוצות סלפיות בדלניות בלוצ'יות, בהם ג'ייש אל-עדל. ב-15 בדצמבר 2023, בוצעה תקיפה של ג'ייש אל-עדל בעיירה האיראנית ראסק ובה נהרגו 11 שוטרים, על פי תקשורת איראנית. תקיפה נוספת של הקבוצה ב-2019 הביאה למותם של 27 חברים בארגון משמרות המהפכה האיסלמית של איראן.<ref name=":0"></ref>

מתקפת הטילים האיראנית התרחשה יום אחרי תקיפת טילים איראנית בעיראק ובסוריה, בניסיון לפגוע בקבוצות טרור בתגובה לפיגוע בכרמאן. באותו יום נערך גם מפגש בין ראש ממשלת פקיסטן הזמני אנואר אל-חאק ושר החוץ האיראני חוסיין אמיר עבדאללהיאן ב בדאבוס, שווייץ, ובזמן שנערכו תרגילים משותפים של חיל הים האיראני והפקיסטני במפרץ הפרסי.<ref name=":1"></ref>

דווח כי איראן השתמשה בטילים מדויקים ובתקיפות רחפנים, כדי להרוס שני מוצבים של ג'ייש אל-עדל, במחוז בלוצ'יסטן הדרום-מערבי של פקיסטן. התקיפה התמקדה בבתים בכפר כה-א-סבז במחוז פנג'גור, בערך 50 קילומטרים (31 מייל) מהגבול בין איראן לפקיסטן. פקיסטן דיווחה כי שני ילדים נהרגו בתקיפה וארבעה נוספים נפצעו. פקיסטן אמרה כי בין שלושה לארבעה רחפנים פגעו במסגד, בבית ובמבנים נוספים.

ג'ייש אל-עדל טענו כי שישה רחפנים וטילים פגעו במגורי משפחותיהם של הלוחמים, והביאו למותם של שני ילדים ולפציעתם של שלוש נשים, כולל נערה.<ref name=":0" />

== תקיפות באיראן ==
ב-17 בינואר 2024 נהרג איש משמרות המהפכה האסלאמית במחוז סיסתאן.

ב-18 בינואר תקף חיל האוויר הפקיסטני מטרות טרור באיראן, בהם נהרגו תשעה.

==תגובות ==

=== פקיסטן ===
פקיסטן גינתה את מה שכינתה "הפרה בלתי מוצדקת של מרחבה האווירי על ידי איראן", ואמרה ש"עוד יותר מדאיג הוא העובדה שהפעולה הבלתי חוקית הזו התרחשה למרות קיומם של מספר ערוצי תקשורת בין פקיסטן לאיראן".<ref name=":1" />

ב-17 בינואר, פקיסטן החזירה את שגרירה מאיראן. ודוברת משרד החוץ אמרה כי התקיפה מייצגת הפרה בוטה של ריבונות פקיסטן וכינתה אותה "בלתי מקובלת", עוד הוסיפה כי לפקיסטן שמורה הזכות להגיב לפעולה "בלתי חוקית" זו. פקיסטן גם אסרה על שגריר איראן לחזור לאסלאמאבאד.

=== איראן ===
שר הביטחון האיראני מוחמד-רזא אשתיאני אמר בנאום משודר בטלוויזיה כי "לא משנה לנו מאין מאיימים על הרפובליקה האיסלמית, נגיב באופן פרופורציונלי ונחוש".

לאחר המתקפה המתקפה הראשונה תואמה בין איראן ופקיסטן אך פרסומה לא הוסדר.

=== מדינות אחרות ===
* : דוברת משרד החוץ מאו נינג קראה לפקיסטן ולאיראן להפגין "זהירות" ו"להימנע מפעולות שיביאו להסלמה של המתח", והוסיפה כי בייג'ינג רואה את המדינות כ"שכנות קרובות".<ref name=":1" />
* : דובר משרד החוץ ההודי הגן על התקיפות האיראניות בשטח הפקיסטני, ואמר "אנו מבינים פעולות שמדינות מבצעות להגנה עצמית".<ref></ref>

== הערות שוליים ==

קטגוריה:איראן: יחסי חוץ
קטגוריה:בלוצ'יסטן
קטגוריה:2024
קטגוריה:פקיסטן: יחסי חוץ
קטגוריה:2024 באיראן
קטגוריה:פקיסטן: צבא וביטחון